《杂兴十首 其四》
宋代·方一夔

冷落门墙绝似冰，夜窗风雨耿孤灯。采盆任我翻成雉，涴墨从孤点作蝇。

休说文章祇小技，由来富贵总无能。依稀杨李无人忆，但忆瀼西杜少陵。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。